Në bazë të nenit 33 paragrafi 2 dhe nenit 38 stav 1 pika 9 të Ligjit për vetëqeverisjen lokale ("Fleta Zyrtare e MZ", nr. 02/18, 34/19, 38/20, 50/22, 84/22, 81/25, 98/25 dhe 133/26), nenit 34 të Ligjit për pronën shtetërore ("Fleta Zyrtare e MZ", nr. 21/09, 40/11, 23/25 dhe 160/25), nenit 30 stav 2 dhe nenit 53 stav 1 pika 2 të Statutit të Komunës së Tuzit ("Fleta Zyrtare e MZ - dispozitat komunale", nr. 24/19, 05/20, 51/22, 55/22 dhe 15/26), si dhe në lidhje me Vendimin për blerjen e paluajtshmërisë ("Fleta Zyrtare e MZ - dispozitat komunale", numër 36/26), Kuvendi i Komunës së Tuzit, në mbledhjen e mbajtur më datë 22.10.2026, solli këtë:

VENDIM
[bookmark: _Hlk242274458]për dhënien e pëlqimit në Kontratën për shitblerjen e paluajtshmërisë
                                    
Neni 1
Jepet pëlqimi në Kontratën për shitblerjen e paluajtshmërisë, të lidhur midis Komunës së Tuzit, si blerës, dhe SHA „13. Korrikut – Plantacionit“ Podgoricë, si shitës, me numër UZZ 661/206 të datës 31.08.2026 (në tekstin e mëposhtëm: Kontrata).
Objekt i Kontratës është blerja e paluajtshmërive të regjistruara në FL numër 476 KZ Tuz, si vijon:
· parcela kadastrale numër 2992/440, me sipërfaqe 23.238 m²;
· parcela kadastrale numër 2992/436, me sipërfaqe 1.545 m²;
· parcela kadastrale numër 2992/438, me sipërfaqe 629 m², të gjitha me një sipërfaqe totale prej 25.412 m².
Neni 2
Pëlqimi nga neni 1 i këtij vendimi jepet për kontratën në fjalë, me të cilën është përcaktuar çmimi total i shitblerjes së paluajtshmërisë në vlerën prej 1.417.500,00 €.
Me Kontratë është përcaktuar mënyra e pagesës së çmimit të shitblerjes në përputhje me dinamikën e rënë dakoord të pagesave, me çka mbi shumën e mbetur të papaguar të çmimit të shitblerjes llogaritet kamatë në normën prej 3% në vit.
Neni 3
Jepet pëlqimi për llogaritjen dhe pagesën e kamatës në normën prej 3% në vit mbi shumën bazë të borxhit të mbetur në vlerë prej 737.891,34 €, për periudhën nga 01.10.2026 deri më 30.09.2031, përkatësisht për periudhën prej 60 muajsh, në përputhje me planin e shlyerjes që është pjesë përbërëse e Kontratës.
Kamata e përgjithshme e llogaritur sipas planit të përmendur është 56.306,16 €, ndërsa detyrimet e përgjithshme totale (shuma bazë e borxhit dhe kamata e llogaritur) janë 794.197,50 €.
Neni 4
Jepet pëlqimi për dispozitat e tjera të Kontratës nga neni 1 i këtij vendimi, me të cilat rregullohen të drejtat dhe detyrimet e palëve kontraktuese, afatet dhe mënyra e pagesës, si dhe çështje të tjera me rëndësi për realizimin e shitblerjes.


Neni 5
Për realizimin e këtij vendimi ngarkohen Kryetari i Komunës së Tuzit dhe organi i administratës lokale përgjegjës për punët e financave, secili brenda kompetencave të veta.
Neni 6
Mjetet për përmbushjen e detyrimeve nga Kontrata do të sigurohen nga Buxheti i Komunës së Tuzit për vitet në të cilat dospojnë (arrijnë) detyrimet e kontraktuara, në përputhje me ligjin.
Neni 7
Ky vendim hyn në fuqi ditën e tetë nga dita e publikimit në „Fletën Zyrtare të Malit të Zi – dispozitat komunale“.

